als_Latn bos_Latn ron_Latn
Ish-kryeministri Sali Berisha ka akuzuar kryeministrin Edi Rama se ka urdheruar “mediat prane tij” te censuronin dje fjalen e Presidentit Bujar Nishani ne mikpritjen e Papa Franceskut.
Ne nje interviste televizive, Berisha eshte pyetur si e vlereson viziten e Papes ne Tirane, ndersa eshte pergjigjur:
-Vizita historike e Papa Françeskut pati dje disa kulme qe nisen me pritjen e zjarrte te qytetareve, pritjen zyrtare dinjitoze te Atit te Shenjte nga mikpritesi i tij Presidenti i Republikes, siç e shprehu vet zedhenesi i Vatikanit, monsignor Lombardi, shpallja e Atit te Shenjte “Qytetar Nderi i Tiranes” dhe kulmimi me meshen e shenjte ne Sheshin “Nene Tereza”, per te vazhduar me pas me meshen ne katedralen e Shen Palit dhe perlotjen nga deshmite e anetareve te grixhes se tij per torturat dhe persekutimin e tyre nga regjimi i eterve te qeveritarve te sotem. Ati i Shenjte, ne Presidence, ne meshen papale ne sheshin “Nene Tereza”, ne takimin me udheheqesit e komuniteteve fetare dhe ne çdo moment te vizites se tij hyjnore, shprehu nderimin me te madh per martirizimin e klerit katolik dhe te shqiptareve ne teresi gjate diktatures hoxhiste, vleresimin me te larte per tolerancen dhe harmonine fetare te shqiptareve, per te cilen ai u shpreh se shqiptaret jane jo vetem tolerant por jane vellezer njeri me tjetrin dhe iu beri thirrje kombeve te tjera te frymezohen nga kjo vlere, virtyt i paçmuar i shqiptareve.
Per shqiptaret dhe boten, nga sheshi “Nene Tereza”, nga Presidenca e vendit, katedralja e Shen Palit, takimi me udheheqesit e komuniteteve fetare, qendra e bamiresise “Betania”, Ati i Shenjte beri thirje per paqe, solidaritet, shprese, shprehu dhimbjen per vuajtjet e shqiptareve, porositi te mos harrohen ato qe kemi kaluar dhe mos te pranojme te biem ne diktatura te tjera. Ai iu drejtua rinise me thirrje per shprese dhe besim tek Zoti.
Papa dje me forcen e tije hyjnore shnderroi Tiranen ne kryeqytetin e moralit njerezor. Mediat boterore i percollen keto mesazhe te Papes nga Tirana ne menyre te shkelqyer. Keto vlera te kesaj vizite historike, suksesin dhe madheshtine e saj, nuk e zbehin asnje grime disa qendrime qesharake dhe perpjekje sharlataneske te Edi Rames, si censurimi ne mediat e tij te fjales se Presidentit te Republikes, censurimi po ne keto media, pasi deshtoi ne bllokimin e aktit te dorezimit Shenjterise seTij nga kryetari i Bashkise te titullit “Qytetar Nderi i Tiranes”, porosite qesharake te tij, nepermjet Fuges, per te krahasuar veten me Berishen ne viziten e Papes Wojtyla, perpjekjet per mistreclleqe ne protokollin e Vatikanit etj. Por çeshtja me themelore, pyetja me themelore qe çdo qytetar i shtron vetes se a do jete ky vend ne gjendje te kapitalizoje mbeshtetjen e madhe te kesaj vizite ne nje te mire per te gjithe shqiptaret, me keqardhje dua t’u them se, ata qe e besojne kete mund te zhgenjehen shume shpejt. Kjo sepse Edvin Kristaq Rama dhe neo-bllokmenet e tjere, viziten e Atit te Shenjte e priten me paraden me portretet e Enverit ne Gjirokaster dhe Peze ne prani te kryetarit te Parlamentit dhe gjysmes se qeverise, duke sfiduar Papen dhe thene atij se ne jemi bijte e atyre qe firmosen per torturimin ç’njerezor, vrasjen barbare te qindra mijera shqiptareve te pafajshem, portretet e 40 prej te cileve jane vendosur ne bulevardin “Deshmoret e Kombit”, ndaj dhe mos u merr me eterit tane.
Shqiperia nuk do mund te kapitalizoje kete sepse ketu tek ne, si ne asnje vend tjeter ne Europe, Edvin Kristaq Rama eshte ne nje revansh skizoid per te marre te gjitha pushtet e vendit dhe krijuar keshtu, njelloj si Sekretari i Pare, modelin e babait se tij shpirteror, Enver Hoxha. Porosia e Papa Françeskut ne ketedralen e Shen Palit “ruajuni e mos bini ne diktatura te tjera”, eshte providenciale dhe aktuale per shqiptaret. Vendi nuk do mund te kapitalizoj kete mbeshtetje te jashtezakonshme te Papes sepse Edvin Kristaq Rama dhe neo-bllokmenet e tjere, te lidhur me krimin, korrupsionin, njelloj si eterit e tyre dikur, kane mbushur Parlamentin, kryeministrine, ministrite dhe institucionet qe kontrollojne me vrases, plaçkites, pegmarres, te dale tashme jo nga lufta por nga bota malavites, trafiqeve dhe krimit dhe sulmojne me ta çdo dite opoziten, qytetaret, institucionet, ligjet, Kushtetuten e vendit. Intervista eshte dhene per Tv Ora News.
Nderkohe Berisha shkruan ne FB se Shqiperia nuk mund te kapitalizoje mbeshtetjen e Atit te Shenjte sepse Edi Rama, qe nisi rrugen e pasurimit te tij duke shitur ne Paris ikonat e vjedhura ne kishat e vendit, dhe suita e tij kleptokratike, po perdorin pushtetin si lukuni per pasurimin e tyre, duke mbjelle keshtu çdo dite varferi dhe mjerim per qytetaret shqiptar. Por te gjitha keto nuk cenojne aspak mirenjohjen me te thelle te shqiptareve ndaj Atit te Shenjte per viziten e tij historike, hyjnore te 21 shtatorit te vitit 2014!
als_Latn als_Latn als_Latn als_Latn als_Latn als_Latn als_Latn